section_heading: Kopnena i vodena fauna
paragraph_text: Od perajara, uz obalu poluotoka se najčešće sreću stellerov morski lav, sjeverni morski medvjed, pjegavi tuljan i obični tuljan. Nešto sjevernije, na pacifičkoj obali se mogu sresti morževi i brkati tuljani, a prugasti tuljan se razmnožava u zaljevu Karaginski. Morske vidre se pretežno mogu naći uz južni dio poluotoka.